.বিভি

.বিভি (.bv) হল জনবসতিশূন্য নরওয়েজীয় নির্ভরশীল এলাকা বোভেত দ্বীপের ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নাম রেজিস্ট্রি ও পৃষ্ঠপোষক হল নোরিড, কিন্তু .বিভি নিবন্ধনের জন্য উন্মুক্ত নয়। ১৯৯৭ সালের ২১শে আগস্ট .বিভি ডোমেইন নাম উন্মুক্ত করা হয় এবং তখন থেকেই এটি .এনও নোরিড নিবন্ধনের অধীনে। নরওয়ের নীতিমালা অনুসারে যেসব প্রতিষ্ঠান বোভেত দ্বীপের সাথে সম্পর্কিত তাদের জন্য .এনও ডোমেইন নামই যথেষ্ট সেজন্যই .বিভি ডোমেইন নামটি উন্মুক্ত নয়। নরওয়ের রাষ্ট্রীয় নীতিমালার অধীনে থাকলেও এই ডোমেইন নামটি বাণিজ্যিকভাবেও অবমুক্ত করা হচ্ছে না। পরবর্তীকালে এটি উন্মুক্ত করে দেওয়া হলে এটি নরওয়েজীয় ডাক ও টেলিযোগাযোগ কর্তৃপক্ষের অধীন .এনও-এর সঙ্গে একই নীতিমালায় পরিচালিত হবে। বোভেত দ্বীপ হল দক্ষিণ আটলান্টিক মহাসাগরে অবস্থিত একটি জনবসতিশূন্য আগ্নেয় দ্বীপ। ১৯২৭ সালে এটি নরওয়ে দাবি করেছিল। ডোমেইন নামটি ১৯৯৭ সালের ২১শে আগস্ট .এসজে ডোমেইনের সাথে একই সাথে অবমুক্ত করা হয়। .এসজে স্বালবার্ড ও জান মেয়েন-এর ডোমেইন নাম। এটি দেওয়া হয়েছিল কারণ ইন্টারনেট এসাইন্ড নাম্বার কর্তৃপক্ষ আইএসও ৩১৬৬ অনুসারে প্রত্যেক দেশের মধ্যে ডোমেইন সাফিক্স ভাগ করেছিল এবং এ অনুসারে বোভেত দ্বীপের রাষ্ট্রীয় সংকেত হলো .বিভি। ২০১৫ সালের জুনে নরওয়েজীয়ান কম্পিউটার বিজ্ঞানী হাকুন ইয়াম লি ও সমাজতান্ত্রিক বাম দল .এসজে ডোমেইন ও .বিভি ডোমেইন ব্যবহারের দাবি তুলেছিল। এই প্রস্তাবনার লক্ষ্য ছিল নরওয়েজীয় কর্তৃপক্ষ ও বিদেশী ভিন্নমতাবলম্বীদের নজরদারির আওতা থেকে মুক্ত করা। .বিভি ব্যবস্থাপনার দায়িত্বে রয়েছে ট্রোন্ডহাইম ভিত্তিক নোরিড, যা .এনও ও অব্যবহৃত .এসজে নিবন্ধন ডোমেইন নাম। নোরিড হল ইউনিনেটের অধীন একটি লিমিটেড কোম্পানি যা নরওয়েজীয় শিক্ষা ও গবেষণা মন্ত্রণালয় দ্বারা নিয়ন্ত্রিত। ডোমেইন নামটি নিয়ন্ত্রণের ভারটি দুটি ধাপে বিভক্ত যেগুলি ইন্টারনেট অ্যাসাইন্ড নাম্বার অথরিটির (আইএএনএ) সঙ্গে চুক্তি ও টেলিযোগাযোগ চুক্তির আওতাভুক্ত নিয়মাবলী যা লিলাস্যান্ড-ভিত্তিক নরওয়েজিয়ান ডাক ও টেলিযোগাযোগ কর্তৃপক্ষ দ্বারা তত্ত্বাবধান করা হয়। বর্তমানে নরওয়ের রাষ্ট্রীয় সংকেত ডোমেইন সাফিক্স নীতমালা অনুসারে পরিচালিত এই ডোমেইন নামটি পরবর্তীকালে উন্মুক্ত করার সম্ভাবনা রয়েছে। এটি খুব সম্ভবত .এনও ডোমেইনের জন্য উন্মুক্ত করা হতে পারে। নীতিনির্ধারকরা এটিকে রাষ্ট্রীয় নীতিমালার সাথে সাংঘর্ষিক হওয়ায় বাণিজ্যকরণ করতে পারছেন না। "বোভেত দ্বীপ"। ওয়ার্ল্ড ফ্যাক্ট বুক। সেন্ট্রাল ইন্টেলিজেন্স এজেন্সি। ৮ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  "Delegation Record for .SJ"। ইন্টারনেট অ্যাসাইন্ড নাম্বার অথরিটি। ১৩ নভেম্বর ২০০৯। ১৩ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  "প্রতিনিধিদল রেকর্ড ফর .বিভি"। ইন্টারনেট অ্যাসাইন্ড নাম্বার অথরিটি। ১৩ নভেম্বর ২০০৯। ১২ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  পোস্তেল, জে. (মার্চ ১৯৯৪)। "Domain Name System Structure and Delegation"। ১৩ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  Takle, Mona Takle; Vassenden, Kåre (মার্চ ১৯৯৮)। "Country classifications in migration statistics – present situation and proposals for a Eurostat standard" (পিডিএফ)। জাতিসংঘ পরিসংখ্যানগত কমিশন এবং United Nations Economic Commission for Europe।  Suvatne, Steinar Solås (২৩ জুন ২০১৫)। "- Norge sitter på en vanvittig naturressurs"। Dagbladet (নরওয়েজীয় ভাষায়)। সংগ্রহের তারিখ ২৪ জুন ২০১৫।  "About Norid"। Norid। ৩ আগস্ট ২০১০। ১৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  নরওয়েজীয় ডাক ও টেলিযোগাযোগ কর্তৃপক্ষ (২০০২): ২৬ নরওয়েজীয় ডাক ও টেলিযোগাযোগ কর্তৃপক্ষ (২০০২): ৪২ "The .bv and .sj top level domains"। নোরিড। ৩ আগস্ট ২০১০। ৫ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  ".no eller aldri..." (পিডিএফ) (নরওয়েজীয় ভাষায়)। নরওয়েজীয় ডাক ও টেলিযোগাযোগ কর্তৃপক্ষ। ২১ মার্চ ২০০২। ২৪ সেপ্টেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ সেপ্টেম্বর ২০১০।